Document ID: 32002R2042

Komisijas Regula (EK) Nr. 2042/2002
(2002. gada 18. novembris)
par atsevišķu intervences aģentūru pārziņā esošas liellopu gaļas periodisku pārdošanu konkursa kārtībā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EEK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2345/2001 [2], un jo īpaši tās 28. panta 2. punktu,
tā kā:
(1) Intervences pasākumu īstenošana attiecībā uz liellopu gaļu vairākās dalībvalstīs izraisīja produktu uzkrāšanos noliktavās. Lai novērstu glabāšanas pārlieku ieilgšanu, daļa minēto krājumu jālaiž pārdošanā periodiska konkursa kārtībā.
(2) Pārdošana jāveic saskaņā ar Komisijas 1979. gada 4. oktobra Regulu (EEK) Nr. 2173/79 par sīki izstrādātiem piemērošanas noteikumiem intervences aģentūru iepirktās liellopu gaļas realizēšanai [3], kurā jaunākie grozījumi izdarīti ar Regulu (EK) Nr. 2417/95 [4], un jo īpaši tās II un III sadaļu.
(3) Ņemot vērā tāda konkursa regularitāti un veidu, kas notiek saskaņā ar šo regulu, ir jāatkāpjas no Regulas (EEK) Nr. 2173/79 6. un 7. panta attiecībā uz informāciju un termiņiem, kuri jāparedz paziņojumā par konkursu.
(4) Lai nodrošinātu atbilstošu un pastāvīgu pārdošanas norisi konkursa kārtībā, jāievieš pasākumi papildus tiem, kas paredzēti Regulas (EEK) Nr. 2173/79 8. panta 1. punktā.
(5) Jāparedz noteikumi atkāpēm Regulas (EEK) Nr. 2173/79 8. panta 2. punkta b) apakšpunktā, ņemot vērā administratīvās grūtības, ko minētā punkta piemērošana rada attiecīgajās dalībvalstīs.
(6) Lai nodrošinātu konkursa procedūrām atbilstošas darbības, ir nepieciešams paredzēt lielāku drošības naudu nekā to, kas noteikta Regulas (EEK) Nr. 2173/79 15. panta 1. punktā.
(7) Pamatojoties uz pieredzi, kas gūta attiecībā uz neatkaulotas intervences gaļas realizāciju, ir nepieciešams pastiprināt produktu kvalitātes kontroles pirms to piegādes pircējiem, jo īpaši, lai nodrošinātu, ka produkti atbilst noteikumiem, kuri paredzēti III pielikumā Komisijas 2000. gada 15. marta Regulai (EK) Nr. 562/2000, kas paredz sīki izstrādātus noteikumus par Padomes Regulas (EK) Nr. 1254/1999 piemērošanu attiecībā uz liellopu gaļas iepirkšanu [5], kurā jaunākie grozījumi izdarīti ar Regulu (EK) Nr. 1592/2001 [6].
(8) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
1. Pārdošanā laiž aptuveni šādus daudzumus intervences liellopu gaļas:
- 3000 tonnu neatkaulotu liemeņa pakaļējo ceturtdaļu, kas ir Vācijas intervences aģentūras pārziņā,
- 3000 tonnu neatkaulotu liemeņa pakaļējo ceturtdaļu, kas ir Itālijas intervences aģentūras pārziņā,
- 304 tonnu neatkaulotu liemeņa pakaļējo ceturtdaļu, kas ir Austrijas intervences aģentūras pārziņā,
- 3000 tonnu neatkaulotu liemeņa pakaļējo ceturtdaļu, kas ir Francijas intervences aģentūras pārziņā,
- 3000 tonnu neatkaulotu liemeņa pakaļējo ceturtdaļu, kas ir Spānijas intervences aģentūras pārziņā,
- 3000 tonnu neatkaulotu liemeņa priekšējo ceturtdaļu, kas ir Vācijas intervences aģentūras pārziņā,
- 3000 tonnu neatkaulotu liemeņa priekšējo ceturtdaļu, kas ir Itālijas intervences aģentūras pārziņā,
- 3000 tonnu neatkaulotu liemeņa priekšējo ceturtdaļu, kas ir Austrijas intervences aģentūras pārziņā,
- 3000 tonnu neatkaulotu liemeņa priekšējo ceturtdaļu, kas ir Francijas intervences aģentūras pārziņā,
- 3000 tonnu neatkaulotu liemeņa priekšējo ceturtdaļu, kas ir Spānijas intervences aģentūras pārziņā,
- 400 tonnu neatkaulotu liemeņa priekšējo ceturtdaļu, kas ir Dānijas intervences aģentūras pārziņā,
- 67 tonnas neatkaulotu liemeņa priekšējo ceturtdaļu, kas ir Holandes intervences aģentūras pārziņā,
- 3542 tonnas atkaulotas liellopu gaļas, kas ir Vācijas intervences aģentūras pārziņā,
- 341 tonnu atkaulotas liellopu gaļas, kas ir Spānijas intervences aģentūras pārziņā,
- 4700 tonnu atkaulotas liellopu gaļas, kas ir Francijas intervences aģentūras pārziņā,
- 1097 tonnas atkaulotas liellopu gaļas, kas ir Itālijas intervences aģentūras pārziņā,
- 144 tonnas atkaulotas liellopu gaļas, kas ir Holandes intervences aģentūras pārziņā.
Sīkāka informācija par daudzumiem dota I pielikumā.
2. Ievērojot šīs regulas noteikumus, pārdošanu veic saskaņā ar Regulu (EEK) Nr. 2173/79 un jo īpaši tās II un III sadaļu.
2. pants
1. Piedāvājumus iesniedz šādos termiņos:
a) 2002. gada 25. novembrī;
b) 2002. gada 9. decembrī;
c) 2003. gada 13. janvārī;
d) 2003. gada 27. janvārī,
līdz pārdošanā laistie daudzumi iztirgoti.
2. Neatkarīgi no Regulas (EEK) Nr. 2173/79 6. un 7. panta šī regula ir vispārīgs paziņojums par konkursu.
Attiecīgās intervences aģentūras sagatavo paziņojumus par konkursu uz katru pārdošanu, jo īpaši tajā norāda:
- liellopu gaļas daudzumu, ko laiž pārdošanā, un
- piedāvājumu iesniegšanas termiņu un vietu.
3. Sīkāku informāciju par produktu glabāšanas daudzumiem un vietām ieinteresētās personas var saņemt II pielikumā norādītajās adresēs. Intervences aģentūras turklāt savā galvenajā birojā izliek paziņojumus, kas minēti 2. punktā, un var tos publicēt arī citos veidos.
4. Attiecīgās intervences aģentūras vispirms pārdod to gaļu, kas glabājas visilgāk. Tomēr dalībvalstis izņēmuma gadījumā un pēc licences saņemšanas no Komisijas var atkāpties no šāda pienākuma.
5. Izskata tikai tos piedāvājumus, ko attiecīgās intervences aģentūras saņēmušas līdz pulksten 12 attiecīgajā pēdējā dienā, kas noteikta katrai konkursa kārtībā paredzētajai pārdošanai.
6. Neatkarīgi no Regulas (EEK) Nr. 2173/79 8. panta 1. punkta piedāvājumi attiecīgajai intervences aģentūrai jāiesniedz aizzīmogotās aploksnēs ar norādi uz šo regulu un attiecīgo datumu. Intervences aģentūra aizzīmogotās aploksnes nedrīkst atvērt pirms iesniegšanas termiņa beigām, kas minēts 5. punktā.
7. Neatkarīgi no Regulas (EEK) Nr. 2173/79 8. panta 2. punkta b) apakšpunkta piedāvājumos nenorāda, kurā noliktavā vai noliktavās produktus glabā.
8. Neatkarīgi no Regulas (EEK) Nr. 2173/79 15. panta 1. punkta drošības nauda ir EUR 12 par 100 kilogramiem.
3. pants
1. Dalībvalstis nosūta Komisijai sīku informāciju par saņemtajiem piedāvājumiem ne vēlāk kā nākamajā dienā pēc piedāvājumu iesniegšanas termiņa beigām.
2. Pēc piedāvājumu rūpīgas pārbaudes nosaka minimālo pārdošanas cenu vai pārtrauc piešķiršanu konkursa kārtībā.
4. pants
1. Intervences aģentūra katram pretendentam pa faksu nosūta informāciju, kas minēta Regulas (EEK) Nr. 2173/79 11. pantā.
2. Saskaņā ar šo regulu pārdoto gaļu nodod pārziņā divu mēnešu laikā no paziņojuma dienas, kas minēta tās pašas regulas 11. pantā, neatkarīgi no Regulas (EEK) Nr. 2173/79 18. panta 1. punkta.
5. pants
1. Dalībvalstis veic visus vajadzīgos pasākumus, kas nodrošina pircējiem piegādātās neatkaulotās intervences produkcijas piedāvājumu tādā veidā, kas pilnībā atbilst Regulas (EK) Nr. 562/2000 III pielikumam un jo īpaši minētā pielikuma 2. punkta a) apakšpunkta sestajam ievilkumam.
2. Izmaksas attiecībā uz 1. punktā minētajiem pasākumiem uzņemas dalībvalstis un, jo īpaši, tās neuzliek ne pircējam, ne kādai trešai personai.
3. Dalībvalstis paziņo Komisijai [7] visus gadījumus, ja konstatē, ka neatkaulota intervences liemeņa ceturtdaļa neatbilst III pielikumam, kā noteikts 1. punktā, precizējot liemeņa ceturtdaļas kvalitāti un daudzumu, kā arī kautuvi, kur produkcija ražota.
6. pants
Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 18. novembrī

Labels: 3
17